**A 33. sorszámú Drog- és toxikológiai technikus megnevezésű szakképesítés-ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 55 524 01

1.2. A szakképesítés-ráépülés megnevezése: Drog- és toxikológiai technikus

1.3. Iskolai rendszerű szakképzésben a szakképzési évfolyamok száma: 1

1.4. Iskolarendszeren kívüli szakképzésben az óraszám: 480-720

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: *–*

2.2. Szakmai előképzettség: 54 524 01 Laboratóriumi technikus

vagy 54 524 02 Vegyipari technikus

2.3. Előírt gyakorlat: –

2.4. Egészségügyi alkalmassági követelmények: *–*

2.5. Pályaalkalmassági követelmények: *–*

2.6. Elméleti képzési idő aránya: 50%

2.7. Gyakorlati képzési idő aránya: 50%

2.8. Szintvizsga: *–*

2.9. Az iskolai rendszerű képzésben az összefüggő szakmai gyakorlat időtartama: *–*

**3. PÁLYATÜKÖR**

3.1. A szakképesítés-ráépüléssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakör(ök)** |
| 3.1.2. | 3115 | Vegyésztechnikus  | Drog- és toxikológiai laboratóriumi technikus  |
| 3.1.3. | Drog- és toxikológiai technikus |

3.2. A szakképesítés munkaterületének rövid leírása:

A drog- és toxikológiai technikus önállóan, biológus, vagy vegyész irányításával részt vesz toxikológiai vizsgálatokban, gyógynövények, drogok morfológiai és analitikai vizsgálatában, gyógynövény készítmények minőségellenőrző vizsgálatában. Alkalmazza a drogokra és toxikus anyagokra vonatkozó szabványokat, jogszabályokat. Betartja a munkaterületére vonatkozó minőségbiztosítási rendszereket.

A szakképesítés-ráépüléssel rendelkező képes:

- felkészülni és megtervezni a napi munkáját

- mintákat venni vagy átvenni a vizsgálandó mintákat

- elvégezni a minták előírás szerinti vizsgálatait

- kiértékelni az elvégzett vizsgálatokat

- dokumentációs feladatokat végezni

- alkalmazni a munkájára vonatkozó szabványokat, jogszabályokat

- betartani a minőségbiztosítási rendszer előírásait

- figyelemmel kísérni a felügyelete alá tartozó berendezések műszaki állapotát

- oktatásokon, továbbképzéseken részt venni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 54 524 01 | Laboratóriumi technikus | szakképesítés |
| 3.3.4. | 54 524 02 | Vegyipari technikus | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése** |
| 4.3. | 11305-12 | Gyógynövény- és drogismeret alkalmazása |
| 4.4. | 11306-12 | Toxikológiai ismeretek alkalmazása |
| 4.5. | 11307-12 | Drogismereti és toxikológiai laboratóriumi feladatok |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak** |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11305-12 | Gyógynövény- és drogismeret alkalmazása | szóbeli |
| 5.2.4. | 11306-12 | Toxikológiai ismeretek alkalmazása | szóbeli |
| 5.2.5. | 11307-12 | Drogismereti és toxikológiai laboratóriumi feladatok | gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Drogismereti és toxikológiai laboratóriumi feladatok. Gyógynövények, drogok mikro- és makromorfológiai, valamint analitikai vizsgálata. Gyógynövénykészítmények minőségellenőrző vizsgálata. Toxikológiai vizsgálatok elvégzése. A vizsgálati eredmények kiértékelése, dokumentálása.

A vizsgafeladat ismertetése:

Anyagok vizsgálatához módszert és eszközt választ, vizsgálati tervet készít. Gyógynövényekkel-, drogokkal kapcsolatos mikroszkópos, illetve makromorfológiai vizsgálatokat végez. Gyógynövényekkel-, drogokkal kapcsolatos mennyiségi és minőségi elemzéseket végez. Gyógyszerkönyvi vizsgálatokat végez. Ismeretlen minták toxikológiai vizsgálatát elvégzi. Műszeres analitikai munka keretében kromatográfiás vizsgálatokat végez. A munkavédelmi eszközöket szakszerűen kezeli. Értékelő, elemző számításokat végez. A vizsgálat eredményét jegyzőkönyvben dokumentálja.

A vizsgafeladat időtartama: 210 perc

A vizsgafeladat értékelési súlyaránya: 50%

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység

A vizsgafeladat megnevezése: Gyógynövény- és drogismeret és toxikológiai ismeretek alkalmazása

A vizsgafeladat ismertetése:

A szóbeli vizsga központilag összeállított kérdései a 4. Szakmai követelmények fejezetben megadott modulhoz tartozó témakörök mindegyikét tartalmazzák.

A vizsgafeladat időtartama: 50 perc (felkészülési idő 30 perc, válaszadási idő 20 perc)

A vizsgafeladat értékelési súlyaránya: 50%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés-ráépüléssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Egyéni védőfelszerelések |
| 6.3. | Fagyasztó és hűtőszekrények |
| 6.4. | Kémiai táblázatok, vegyszer és műszerkatalógusok |
| 6.5. | Klasszikus analitika eszközei, berendezései |
| 6.6. | Laboratóriumi gyors- és analitikai mérlegek |
| 6.7. | Mikroszkópok |
| 6.8. | Műszeres analitika eszközei, berendezései, műszerei |
| 6.9. | Preparatív laboratórium eszközei, berendezései, műszerei |
| 6.10. | Számítógép nyomtatóval, projektorral |
| 6.11. | Szárítószekrények, izzítókemencék |
| 6.12. | Szoftverek |
| 6.13. | Tűzvédelmi és munkabiztonsági eszközök |
| 6.14. | Vegyifülke, elszívó-berendezés |

**7. EGYEBEK**

Szakmai előképzettségként elfogadható:

A szakképesítés azonosító száma: 54 524 01

A szakképesítés megnevezése: Laboratóriumi technikus és elágazásai

Azonosító szám: 54 524 01 0010 54 01

Megnevezés: Általános vegyipari laboratóriumi technikus

Azonosító szám: 54 524 01 0010 54 03

Megnevezés: Élelmiszerminősítő laboratóriumi technikus

Azonosító szám: 54 524 01 0010 54 04

Megnevezés: Gyógyszeripari laboratóriumi technikus

Azonosító szám: 54 524 01 0010 54 05

Megnevezés: Környezetvédelmi és vízminőségi laboratóriumi technikus

Azonosító szám: 54 524 01 0010 54 06

Megnevezés: Mezőgazdasági laboratóriumi technikus

A szakképesítés azonosító száma: 54 524 02 1000 00 00

A szakképesítés megnevezése: Vegyipari technikus